
  Nr.
Raport de specialitate

privind rectificarea bugetului de venituri și cheltuieli pe anul 2025
 al  Direcției de Asistență  Socială
În fundamentarea cheltuielilor pentru anul 2025 au fost luate în considerare prevederile Legii nr.273/2006 privind finanțele publice  locale, a Legii nr.9/2025 privind bugetul de stat pe anul 2025, prevederile Legii asistenței sociale nr. 292/2011.


Prin bugetul de venituri și cheltuieli aprobat pentru anul 2025, Direcția de Asistență  Socială realizează, la nivel local, măsuri de asistență și protecție socială în ceea ce privește protecția copilului, a familiei, a persoanei vârstnice, a persoanei cu handicap, precum și a altor persoane aflate în dificultate.

Obiectivul Direcţiei de Asistenţă  Socială îl constituie acordarea de servicii sociale specializate, menite să asigure prevenirea, limitarea sau înlăturarea efectelor temporare sau permanente ale situaţiilor de risc din domeniul protecţiei copilului, familiei, persoanelor cu dizabilități, persoanelor vârstnice, precum şi a oricăror persoane aflate în nevoie ce pot genera marginalizarea sau excluderea socială.


Direcția de Asistență Socială acordă beneficii și servicii sociale, facilități în funcție de gradul de handicap, de nevoile individuale și situația familială sau socio-economică, precum achitatea indemnizaților pentru persoane cu handicap grav sau achitatrea salariilor asistenților personali ai persoanelor cu handicap grav.


La subcapitolul bugetar – Asistență socială în caz de invaliditate ( 68.02.05.02) – Titlul IX-  suma existentă în bugetul de venituri și cheltuieli este de 59.752.000 lei iar plata până la sfârșitul anului se estimează a fi de 61.200.000 lei, rezultând un deficit în sumă de 1.448.000 lei.

Având în vedere că în bugetul de venituri și cheltuieli al Direcției de Asistență Socială există excedent în sumă de 593.000 lei, acesta poate fi transferat  pentru achitarea indemnizațiilor pentru persoane cu handicap grav.


Suma excedentară provine de la următoarele subcapitole bugetare, astfel :

· 65.02.03.02 – Învățămănt primar - Titlul II – bunuri și servicii – 285.000 lei

· 65.02.11.30 – Alte servicii auxiliare - Titlul II - bunuri și servicii – 30.000 lei.
· 65.02.13 – Învățământ antepreșcolar – Titlul I – cheltuieli de personal – 116.000 lei

                                                                             - Titlul II – bunuri și servicii – 75.000 lei

· 66.02.08- Servicii de sănătate publică – Titlul I – cheltuieli de personal – 45.000 lei

· Titlul II – bunuri și servicii – 42.000 lei

De asemenea,  în vederea redistribuirii sumei de 350.000 lei la municipiul Drobeta Turnu Severin, se diminuează bugetul de venituri și cheltuieli al Direcției de Asistență Socială, astfel :

· 65.02.11.30 – Alte servicii auxiliare - Titlul II - bunuri și servicii – 300.000 lei.

·  65.02.13 – Învățământ antepreșcolar  - Titlul II - bunuri și servicii – 50.000 lei.

Față de cele relatate  propunem rectificarea bugetului de venituri și cheltuieli al Direcției de Asistență  Socială , conform anexei.

